XXI amžius

Dvidešimt pirmas mūsų eros amžius – šimto metų laikotarpis, prasidėjęs 2001 metų sausio 1 dieną ir pasibaigsiantis 2100 metų gruodžio 31 dieną.

Tūkstantmečiai: 1 tūkstantmetis – 2 tūkstantmetis – 3 tūkstantmetis

Amžiai: XIX amžius – XX amžius – XXI amžius

Dešimtmečiai: 1-as 2-as 3-as 4-as 5-as 6-as 7-as 8-as 9-as 10-as

Įvykiai

Mokslas, technologijos

Skrydžiai į kosmosą
 2001 m. – Marsą pasiekė NASA dirbtinis palydovas 2001 Mars Odyssey
 2004 m. – Marse sėkmingai nusileido du marsaeigiai Spirit ir Opportunity
 2006 m. – Marsą pasiekė ir tyrimus pradėjo dirbtinis palydovas Mars Reconnaissance Orbiter
 2012 m. – Marse sėkmingai nusileido NASA marsaeigis Curiosity
 2013 m. – Į kosmosą paleistas pirmasis Estijos dirbtinis palydovas ESTCube-1
 2014 m. – Į kosmosą pakilo du pirmieji Lietuvos dirbtiniai palydovai LituanicaSAT-1 ir LitSat-1
 2014 m. – Marso orbitą pasiekė Indijos dirbtinis palydovas Mangalyaan
 2016 m. – Jupiterio orbitą pasiekė NASA kosminis zondas Juno
 2017 m. – Į atvirą kosmosą pakilo pirmasis Latvijos dirbtinis palydovas Venta-1
 2017 m. – Į kosmosą pakilo trečiasis Lietuvos dirbtinis palydovas LituanicaSAT-2
 2018 m. – Marse sėkmingai nusileido marsaeigis InSight
 2019 m. – Nematomoje Mėnulio pusėje nusileido kosminis zondas Chang'e 4

Karas, taika ir politika
 XX–XXI a. – Teroristinės organizacijos Islamo valstybė ir Al-Qaeda vykdė teroro išpuolius
Rugsėjo 11 d. atakos
 Teroristinė ataka prieš Irako parlamentą (2007 m.)
 2007 m. balandžio 18 d. Bagdado sprogimai 
 2007 m. Katanijos sprogimai 
 2015 m. teroristiniai išpuoliai Paryžiuje 
 2016 m. Uagadugu teroristiniai išpuoliai 
 2016 m. Briuselio sprogdinimai 
 2016 m. Nicos ataka 
 2017 m. Stambulo naktinio klubo ataka 
 2017 m. Barselonos teroro išpuoliai 
 2001 m. – JAV, NATO ir kitos šalys pradėjo karą prieš terorą, kuriuo buvo siekiama sunaikinti teroristines organizacijas ir nuversti Talibano režimą
 Afganistano karas (nuo 2001) 
 2003 m. – Prasidėjo Irako karas, buvo nuverstas prezidentas Sadamas Huseinas
 2003 m. – Baigėsi beveik 5 metus trukęs ir 3,8 mln. gyvybių nusinešęs Antrasis Kongo karas
 2003 m. – Gruzijoje įvyko Rožių revoliucija, atsistatydino prezidentas E. Ševarnadzė. Po metų naujuoju šalies vadovu buvo išrinktas opozicijos lyderis Michailas Saakašvilis
 2004 m. – Ukrainoje prasidėjo Oranžinė revoliucija – masiniai protestai ir mitingai kilę po to, kai centrinė rinkimų komisija buvo apkaltinta Ukrainos prezidento rinkimuose klastojusi rezultatus prorusiškų pažiūrų Viktoro Janukovyčiaus naudai.
 2005 m. – Baigėsi Antrasis Sudano pilietinis karas, pasirašyta Naivašos taikos sutartis
 2006 m. – Vyko Izraelio-Libano karas – Izraelio konfliktas prieš Hezbollah grupuotę
 2008 m. – Kosovas paskelbė nepriklausomybę nuo Serbijos
 2008 m. – Nepalas tapo respublika, šalyje nustojo egzistavusi monarchija
 2008 m. – Įvyko Rusijos-Gruzijos karas – Gruzijos konfliktas prieš Rusiją, Pietų Osetiją ir Abchaziją.
 2010 m. – Arabų šalyse prasidėjo „Arabų pavasaris" – demonstracijos, protestai ir karai.
 Sirijos pilietinis karas 
 2011 m. – Dėl skurdo, bedarbystės ir korupcijos Egipte įvyko revoliucija, atsistatydino ilgametis prezidentas Hosnis Mubarakas
 2011 m. – Įvyko referendumas dėl Pietų Sudano nepriklausomybės, Pietų Sudanas paskelbė nepriklausomybę
 2011 m. – Bahreine prasidėjo opozicijos sukilimas prieš vyriausybę ir karalių Hamadą bin Isa Al Khalifą
 2011 m. – Libijoje sukilėliai nuvertė ir nužudė diktatorių Muamarą al Kadafį
 2013–2014 m. – Ukrainoje vyko Euromaidanas – masiniai protestai ir mitingai prieš prorusiškų pažiūrų vyriausybę ir prezidentą V. Janukovyčių, kuris vėliau buvo nuverstas per revoliuciją
 2014 m. – Ukrainoje prasidėjo neramumai. Buvo paskelbtos Donecko ir Luhansko respublikos, Rusija okupavo Krymo pusiasalį, prasidėjo karas Donbase
 2020 m. – Bagdado tarptautiniame oro uoste per JAV raketų smūgį nukautas Irano sukarintų pajėgų vadas Q. Soleimani. Atsakydamas į tai, Iranas surengė raketų smūgį prieš Ain Al Asado oro pajėgų bazę, nukentėjo virš 100 JAV karių. 
 2020 m. – Malyje įvyko karių maištas, atsistatydino prezidentas Ibrahimas Boubacaras Keita . Laikinuoju lyderiu paskirtas buvęs gynybos ministras Ba N'daou
 2022 m. – Rusija pripažino Donecko ir Luhansko respublikas ir pradėjo invaziją į Ukrainą

Įvykiai Lietuvoje
 2004 m. – Lietuva tapo NATO nare
 2004 m. – Lietuva įstojo į Europos Sąjungą
 2015 m. – Lietuva įsivedė eurą

Dešimtmečiai ir Metai

Šaltiniai